b'\n_START_ARTICLE_\nBeljakovina akutne faze\n_START_PARAGRAPH_\nBeljakovine akutne faze so plazemske beljakovine, ki nastajajo v jetrih in sinteza katerih se med stresom mo\xc4\x8dno povi\xc5\xa1a. Stres za organizem predstavljajo razmere v okolici ali telesu samem, ki ogrozijo njegovo homeostazo (na primer oku\xc5\xbeba z mikroorganizmi, po\xc5\xa1kodba, zlom kosti, avtoimuna bolezen). Odziv telesa, med katerim poteka pospe\xc5\xa1eno nastajanje teh beljakovin, se imenuje reakcija akutne faze._NEWLINE_Zaradi delovanja razli\xc4\x8dnih dejavnikov, ki ogrozijo homeostazo v organizmu, za\xc4\x8dnejo vnetne celice, zlasti nevrofilci in makrofagi, izlo\xc4\x8dati citokine, ti pa spro\xc5\xbeijo reakcijo akutne faze. Najpomembnej\xc5\xa1i citokini za spodbuditev akutne faze so interlevkin-1, interlevkin-6 in tumorje nekrotizirajo\xc4\x8di faktor. Ti citokini hkrati tudi pospe\xc5\xa1ijo razgradnjo beljakovin v mi\xc5\xa1icah; spro\xc5\xa1\xc4\x8dene aminokisline so na voljo za jetrno sintezo beljakovin akutne faze. Proteoliti\xc4\x8dne u\xc4\x8dinke citokinov na mi\xc5\xa1ice dodatno okrepi \xc5\xa1e kortizol, ki se izlo\xc4\x8da v stresnih razmerah.'